# name
Pla de dinamització Sociocultural i Turístic de Rossell. Fase I.

# metadata.dc.description[].value
Màster Oficial en Gestió del Patrimoni Cultural, Facultat de Geografia i Història, Universitat de Barcelona, curs: 2010-2012, Tutor: Dra. Josefina Roma i Riu

# metadata.dc.description.abstract[].value
El Pla de dinamització sociocultural i turístic de Rossell. Fase I. esdevé una eina de treball i planificació, un document estratègic clau, amb la finalitat concreta de posar en valor el Patrimoni Cultural, Natural, Material i Immaterial de Rossell i dinamitzar socioculturalment i turísticament el municipi. Aquesta eina exposa les directrius bàsiques que ajudaran a Rossell a potenciar el seu patrimoni a través d’un seguit de propostes de creació i cohesió social. Aquestes propostes fragmentades en tres eixos es concreten en la creació de nous productes, accions formatives encarades als agents socioeconòmics i la promoció i comercialització de les accions.
La posada en marxa d’aquest projecte reactivarà l’economia municipal, centrant-se en el sector turístic, poc explotat fins el moment. Amb la creació dels productes que es proposen es millorarà l’oferta establerta i es proporcionarà una nova imatge al municipi, podent esdevenir un referent, ja no a àmbit comarcal, sinó més enllà. Es reforçarà a més, la marca que recentment s’ha proposat: “Rossell, porta d’entrada a la Tinença de Benifassà”. Aquest pla trenca amb l’aposta de sol i platja, turisme de negocis i de bellesa, que s’ha intentat establir a la zona del Baix Maestrat. Rossell es mostra com quelcom diferent i atraient, dins una proposta en que els seus veïns són els protagonistes dels projectes naixents i també els creadors i impulsors. Per una altra banda, també es busca involucrar als visitants en les propostes. Es treballa sobre tres idees clau: sensibilitzar i implicar la població i agents locals en la promoció i creació de nous productes, potenciar el teixit socioeconòmic de Rossell i promoure un turisme equilibrat amb el medi natural.

# metadata.dc.source[].value
Màster Oficial - Gestió del Patrimoni Cultural i Museologia

# metadata.dc.title[].value
Pla de dinamització Sociocultural i Turístic de Rossell. Fase I.